Robert Helenius palaa pian kehään.

Robert Helenius on selättämässä terveysmurheet ja palaamassa tositoimiin. ANTTI NIKKANEN

Robert Helenius on kärsinyt yli vuoden poikkeuksellisesta väsymyksestä. Syy on löytynyt, uutisoi Uusimaa-lehti verkkosivuillaan.

Perinpohjaisten testien jälkeen Heleniuksella todettiin twar-keuhkosairaus.

- Jos se pääsee etenemään sydämeen, se voi olla hengenvaarallinen, Helenius kertoi Uusimaa-lehden haastattelussa.

- Yli vuoden ajan tuntui, että olen koko ajan väsynyt ja kunto loppuu kesken. Välillä halusin kesken treenienkin nukkumaan.

Heleniusta on hoidettu antibiooteilla. Hän kertoo Uusimaa-lehdelle voivansa jo paremmin.

Paluu lähestyy

Helenius palaa kehään ensi viikolla Virossa. Vastassa on valkovenäläinen Juri Byhautsu.

Helenius otteli viimeksi lokakuun lopussa. Tuolloin hän hävisi Dillian Whytelle pistein.

Helenius lehdistötilaisuudessa lokakuussa ennen ottelua Dillian Whyten kanssa.